laion/Wikipedia-Exotic huggingface dataset:
קפארונס

קפארונס (בספרדית: Caparrones) הוא תבשיל (מרק/נזיד) ספרדי העשוי מקפארון (caparrón), שהוא סוג של שעועית אדומה ומנקניקית צ'וריסו מתובל. גם השעועית וגם הנקניקייה, שניהם התמחויות מקומיות של אזור לה ריוחה הספרדי. צורתה של שעועית קפארון קצרה ועגולה יותר משעועית אדומה נפוצה. התבשיל נחשב לאחד המאכלים החשובים ביותר בבישול של אזור ריוחה. ניתן להשוות את חשיבותו התרבותית באזור לפבדה האסטורית. תדמית הקפארונס קשוה לכוח גופני, כמו גם לנפיחות. יש כמה מסעדות ופונדקים בלה ריוחה שנושאים את השם "הפונדק של קפארונס" בספרדית: Mesón los Caparrones. זן שעועית זה גדל באופן נרחב במטעים סביב לה ריוחה, והמפורסמים ביותר הם מאנגואינו (אנ'), שם מתקיים פסטיבל שנתי לכבוד פולי השעועית הללו. מוטות שמכינים מענפי עצים כמו צפצפה או מענפי שיחים כמו סמבוק ומשמשים לתמיכת צמיחת הצמח נקראים palos de caparrón (מוטות קפארון). המוטות הללו נשמרים משנה לשנה קשורים בצרורות ונקראים גווילאס. ישנם גם סוגים של צמחי קפארון הנקראים sin palo (ללא עמוד) מכיוון שאינם גדלים מאוד לגובה ולכן אינם דורשים תמיכה מלאכותית. פבדה מתכון (דרוש מינוי) "Castañares: Los Caparrones de Castañares". www.castanaresderioja.org. נבדק ב-2019-05-19. "Festival de la alubia de Anguiano - Cocina Tradicional Riojana". אורכב מ-המקור ב-2012-03-28. נבדק ב-2011-03-02.
ג'וניור פטרוס

ג'וניור פטרוס (באנגלית: Junior Petrus; נולד ב-17 ביוני 2000) הוא כדורגלן נמיבי המשחק בעמדת החלוץ. פטרוס התחיל את הקריירה שלו בקבוצת הכדורגל בלו ווטרס המקומית. ב-22 ביולי 2023 חתם בליריה פריזרן מליגת העל הקוסובנית. ב-13 באוגוסט 2023 ערך את הופעת הבכורה שלו בקבוצה בהפסד 1-0 לבלקני. ב-24 בספטמבר הבקיע את שער הבכורה שלו בקבוצה בהפסד 3–5 לפרוניקלי 74. ב-5 במאי 2023 ערך את הופעת הבכורה שלו בנבחרת נמיביה בתיקו 1-1 נגד דרום אפריקה. ג'וניור פטרוס, באתר Transfermarkt ג'וניור פטרוס, באתר Soccerway ג'וניור פטרוס, באתר WorldFootball.net ג'וניור פטרוס, באתר National Football Teams ג'וניור פטרוס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'וניור פטרוס".
דזופה טוסקנה

דזופה טוסקנה (באיטלקית: Zuppa toscana) הוא מונח רחב, שפירושו המילולי "מרק טוסקני", אם כי באיטליה הוא נקרא "מינֶסְטרָה די פַאנֶה", כלומר "מרק לחם". על אף שיכולות להיות וריאציות רבות של אותו אוכל איטלקי זה, ועל אף שיש בהחלט וריאציות רבות תחת המטרייה של המונח 'דזופה טוסקנה', המרכיבים העיקריים של דזופה טוסקנה הקלאסיים הם "שעועית קנליני", תפוחי אדמה וקייל. הגרסה הצפון אמריקאית, שזכתה לפופולריות באמצעות רשת המסעדות "אוליב גארדן" (אנ') ועשויה עם סאלסיצ'ה, פלפל צ'ילי כתוש, בצל לבן חתוך לקוביות, קותלי חזיר, מחית שום, ציר עוף, שמנת, תפוחי אדמה וקייל עשירה יותר מהמקור. על פי הדור הישן יותר, מינֶסְטרָה די פַאנֶה ("אביו הקדמון" של דזופה טוסקנה) נוצר במקור כדרך להשתמש בשאריות הלחם היבש. לעניים זה היה בזבוז לזרוק את הלחם הזה. במקום זאת הם הכינו ממנו מרק מימי. מינֶסְטרָה די פַאנֶה היה חלק מהתרבות האיטלקית במשך זמן רב - כל כך הרבה, למעשה, עד שיש אגדות שלאונרדו דה וינצ'י אכל תבשיל זה בעצמו. המרק הפך לחלק מהזהות הטוסקנית. עם הזמן, מינֶסְטרָה די פַאנֶה שונה לדזופה טוסקנה. לאחרונה, צורה זו הפכה לפופולרית כאמור על ידי רשת המסעדות "אוליב גארדן" והצלחה זו נמשכת כבר במשך שנים רבות. ריבוליטה "Dictionary.com | Meanings & Definitions of English Words". Dictionary.com (באנגלית). נבדק ב-2023-11-25. "Dictionary.com | Meanings & Definitions of English Words". Dictionary.com (באנגלית). נבדק ב-2023-11-25. Burros, Marian (1992-11-25). "Eating Well". The New York Times (באנגלית אמריקאית). ISSN 0362-4331. נבדק ב-2023-11-25. "Olive Garden Zuppa Toscana: Tuscan Soup Recipe made at the restaurant". www.tuscanrecipes.com. נבדק ב-2023-11-25. Sutton, David E. (בדצמבר 2004). "Around the Tuscan Table: Food, Family, and Gender in Twentieth-Century Florence. Carole M. Counihan". Journal of Anthropological Research. 60 (4): 587–589. doi:10.1086/jar.60.4.3631155. ISSN 0091-7710. {{cite journal}}: (עזרה) "Minestra di Pane Recipe - Tuscan Vegetable and Bread Soup". Organic Tuscany Cookbook (באנגלית אמריקאית). 2010-10-25. נבדק ב-2023-11-25.
קרן ברי

קרן בָּרִי שגיא (נולדה ב-3 בנובמבר 1983) היא שחקנית ובמאית ישראלית. ברי נולדה ב-3 בנובמבר 1983 יחד עם אח ואחות. למדה משחק ובמאות אצל "שקט מצלמים רעש" - ניר ברגמן, רם נהרי, רני בלייר ואורית אזולאי, בוגרת בית הספר למשחק הגבוה "ניסן נתיב", בוגרת בית ספר לביטוי בימתי "הדרך" וסדנאות משחק אצל רות דייכס, מתחילים ומתקדמים. החלה ברי את הקריירה שלה כשהייתה בלהקות נוער מקומיות בכפר סבא וביישוב רעות בו היא הייתה גרה. לאחר מכן ניגשה למבחנים ללהקת הנוער "השכנים של צ'יץ'", שם כיכבה שלוש שנים. בנוסף השתתפה עם הלהקה בפעילות שונות בערוץ הילדים. בשנת 2001, שיחקה את תפקיד טל בפיילוט לסדרת הדרמה "גולן הייטס". שיחקה את דמות הנערה דנה פלג בסדרה "סיטי טאוור". בשנת 2004 שיחקה את טל בתפקיד ראשי במיני סדרת הדרמה "איתמר ואני". בשנת 2011 שיחקה את שני בפיילוט לסדרת הדרמה "נחיתת אונס". שיחקה בעונה השנייה של סדרת המתח "תמרות עשן" בתור ריקי שמש. השתתפה בעונה השנייה של הסדרה "רון", בתור בחורה מהרכבת ב-2015. במשך השנים השתתפה ושיחקה במספר פרסומות טלוויזיה. ביניהם; קיבלה קמפיין ל"ראש אינדיאני" בשנת 2003, בשנת 2019 שיחקה בפרסומות של מרכך הכביסה "מקסימה" של חברת סנו לצד הזמר משה פרץ, ועוד. בשנת 2008 שיחקה בסרט "מרחב מוגן" בערוץ 2, בתור מאיה כתפקיד ראשי. בשנת 2010 שיחקה בסרט "התגנבות יחידים" בתור אורלי בן חמו. בשנת 2011 שיחקה בסרט הקולנוע "ריח פועלים" בתור אלה. שיחקה בסרט "שמור על ילדתי" בתפקיד יסמין. בשנת 2012 שיחקה בסרט "בצל הכאב" בתפקיד קרן. בין השנים 2006–2012 שיחקה ברי במספר הצגות תיאטרון: אורזי מזוודות" בתפקידים הניה ונינה, "יתוש בראש" בתפקיד מאדאם הומינידס דה היסטנגוא, "המפקח האונד האמיתי" בתפקיד ליידי סינתיה מלדון, "סיפור פשוט מאוד" בתפקיד חזירה, "מחיאת כף יד אחת" בתפקידים מיוריאל וג'ואני, "צינורות", "תתחילי לחייך" בתפקיד מיכל אורן, "קברט וולטייר" בתפקיד מטילדה, "המנון לאהבה" ועוד. משחקת עד היום. בעבר גרה ברי ביישוב רעות. בשנת 2002, בגיל 18, עברה ברי תאונת דרכים בסמוך לביתה. קרן ברי, ברשת החברתית פייסבוק קרן ברי, ברשת החברתית אינסטגרם קרן ברי, במיזם "אישים" לתיעוד היצירה הישראלית קרן ברי, במסד הנתונים הקולנועיים IMDb (באנגלית) קרן ברי, באתר "אידיבי", מאגר הידע העברי לקולנוע ישראלי ועולמי קרן ברי, באתר ספר הקולנוע הישראלי קרן ברי, באתר AllMovie (באנגלית) קרן ברי, באתר Rotten Tomatoes (באנגלית) קרן ברי, במסד הנתונים הקולנועיים KinoPoisk (ברוסית) יפעת יעקובסון, רעה מבית טוב, באתר "ידיעות אחרונות", 13 בפברואר 2002 קרן ברי, במאגר הידע העברי לקולנוע ישראלי ועולמי "אידיבי" יפעת יעקובסון, רעה מבית טוב, באתר "ידיעות אחרונות", 13 בפברואר 2002 סנו מקסימה – ילדים זה כביסה עם משה פרץ, סרטון באתר יוטיוב (אורך: 0:45), 3 ביולי 2019 קרן ברי, באתר פרי כפרי
ששון יצחייק

ששון יצחייק (במקור: סחאייק) (30 ביוני 1934 - 24 באפריל 1984) היה אל"ם בצה"ל. שירת ביחידת 8200, יחידת המודיעין האלקטרונית של צה"ל בה פיקד על המרכז לפיענוח צפנים בין השנים 1976–1983, חתן פרס ביטחון ישראל ופרס ראש אמ"ן בתחום "החשיבה היוצרת" ע"ש עוזי יאירי. במהלך שירותו ביחידה היה שותף במשך השנים לשבירת צפנים של הצבאות וארגוני הטרור שלחמו בישראל. יצחייק נולד וגדל בבגדאד לרוזה וג'ורגי', לאחר לידתן של חמש אחיות, רשל, ויולט (שושנה), שמחה ודוריס, האחות דיזי נפטרה בגיל שנתיים ממחלת האבעבועות. אחריו נולד אחיו הצעיר, יחזקאל. בפברואר 1951 לאחר שסיים תיכון בבגדאד, עלה יצחייק לארץ יחד עם שתי אחיותיו (שמחה ודוריס) במסגרת מבצע עזרא ונחמיה, ולאחר מכן משפחתו הצטרפה. יצחייק גויס בשנת 1952 לשירות חובה ביחידה ההאזנה של חיל-המודיעין (אז "יחידה 515", היום "8200"), ושירת בה ברציפות עד פרישתו לגמלאות באפריל 1983. בתחילת דרכו ביחידה שירת ששון כמתרגם. הוא השתתף בחוליית האזנה מאולתרת שפעלה במבצע קדש. עד מהרה התגלה כי יש לו כישורים נדירים בשבירת צפנים. לאחר הכשרה והסמכה לקצונה, הועבר ששון לשרת במרכז לפיענוח צפנים של יחידה 8200. היה אחד מבכירי מפענחי צפנים במרכז לפיענוח צפנים, בהיותו בעל יכולת אנליטית מרשימה, ידע מצוין בשפה הערבית ובקריפטוגרפיה. זכה להערכה רבה על הישגיו האישיים בשבירת צפנים מסובכים, ובשנת 1972 זכה בפרס ביטחון ישראל על "הישג מדעי מרשים". היה חלוץ בגישור בין האמנות של שבירת הצפנים לבין הקריפטו-מתמטיקה התאורטית. הוא האמין כי השילוב בין שני התחומים יאפשר לשפר משמעותית את יכולות השבירה. היה בין הראשונים שהשתמשו במחשבים להבנת צפנים, ועמד בראש פיתוח שיטות חדשניות לשבירת צפנים. שירת במרכז לפיענוח צפנים בתפקידים שונים, ובשנת 1976 מונה למפקדו. בתפקיד זה שירת במשך שש שנים, והיה אחראי על פיתוח המרכז והעלאתו לרמה של מרכז מוביל בתחום השבירה. כחבר בצוות המוביל בתחום פיענוח צפנים בסוף שנות הששים ובתחילת שנות השבעים, כסגן מפקד מרכז פיענוח הצפנים משנת 1972 ועד 1976, ולבסוף – בשש שנות שירותו האחרונות – כמפקד המרכז, נתגלו ביצחייק תכונות רבות נוספות שהפכוהו לקצין מעולה, בכל אשר שלח ידו: מסביר ומדריך, בעל כושר דידקטי מלידה. פיתח שיטות מקוריות ושונות זו מזו להדרכת השפה הערבית למפענחי צפנים, להקניית מקצוע פיענוח הצפנים ללא-מתמטיקאים מחד גיסא ולמתמטיקאים מאידך גיסא, ויישם בעצמו שיטות אלה בהצלחה מרובה. אדמיניסטרטור יעיל, יוזם ומאלתר מקורי ובעל תושייה, שהצליח להפעיל גורמים רבים ו"כבדים", צבאיים ואזרחיים, להשגת הישגים לקידום שבירת הצפנים: ארגון מיונם של מאות מתגייסים לצבא, וארגון קורס ייחודי (אח"מ) להכשרת המעולים שבהם תוך חודשים ספורים, לידע ומיומנות מתקדמים במקצוע פיענוח הצפנים ובשפה הערבית. הכנסה מסיבית של מחשבי הענק ורתימתם לשירות פיענוח הצפנים, תוך הקמה מאפס של מרכז המחשבים הגדול במזרח התיכון. שילובן והטמעתן של הפיזיקה של הדיבור והנדסת האלקטרוניקה, להקמתן של מערכות שדה לשבירת תקשורת מוצפנת בזמן אמיתי, ולתפעולן של מערכות אלה, במענה מהיר לצורך המבצעי המתעורר. קבלת פרס ביטחון ישראל בשנת 1972 ששי אלוף משנה מדיה וקבצים בנושא ששון יצחייק בוויקישיתוף חיבור משמים, מבט מל"מ מספר 70 עמוד 39 האצולה העיראקית, מבט מל"מ עמוד 13 הוענקו חמישה פרסי בטחון, דבר, 13 ביוני 1972
פאסוי

פאסוי (מהשורש הלטיני Phaseolus; בקרואטית: Pasulj; בסרבית: пасуљ) הוא תבשיל שעועית העשוי בדרך כלל משעועית לבנה, או "שעועית חמוציות" או "שעועית פינטו", ולעיתים רחוקות יותר מ"שעועית כליה". פאסוי הוא מאכל פופולרי במטבח הבלקני. בדרך כלל מכינים אותו עם בשר, במיוחד בשר מעושן כמו קותל חזיר מעושן, נקניק ושוק חזיר, והוא מאכל חורפי טיפוסי. מרכיבים נפוצים אחרים כוללים גזר ובצל. גרסה נוספת של המנה באמצעות שעועית אפויה ידועה בשם פרברנאק (prebranac – пребранац). לעיתים הוא המנה ידועה באנגלית בשם Serbian bean soup, ובמדינות דוברות גרמנית בשם Serbische Bohnensuppe (פירוש שניהם "מרק שעועית סרבי"). במקדוניה הצפונית, גרסה מתובלת וסמיכה יותר ידועה בשם "שעועית על מחבת" (Tavče gravče – Тавче гравче). הביטוי prosto kao pasulj (בסרבית מילולית "פשוט כמו פאסוי" במובן של "קלי קלות") שווה ערך לביטוי באנגלית: as easy as pie ("קל כמו פאי") ובצרפתית simple comme chou ("פשוט כמו כרוב"). מדיה וקבצים בנושא פאסוי בוויקישיתוף רשימת מרקי שעועית רשימת מנות קטניות רשימת מרקים Recueil de dialectologie serbe. Vol. 2. Srpska kraljevska akademija. 1911. p. 384. "Serbian soldierly beans". The Serbian Cookbook. 20 בינואר 2013. נבדק ב-17 בדצמבר 2015. {{cite web}}: (עזרה) Ethnologia Balkanica. Vol. 12. Lit Verlag. 2008. p. 31. ISBN 9783643101075. Peta Lyn Farwagi (באוגוסט 1978). Full of beans. Harper & Row. p. 160. ISBN 978-0-06-090601-6. {{cite book}}: (עזרה) Darwin Porter (בספטמבר 1986). Frommer's dollarwise guide to Austria & Hungary. Prentice Hall. ISBN 978-0-671-62057-8. {{cite book}}: (עזרה) Der Spiegel. Spiegel-Verlag. 1980. p. 147. Srbski Pasulj‚ serbische Bohnensuppe Živorad Kovačević (2002). Srpsko-engleski frazeološki rečnik. Filip Višnjić. p. 11. ISBN 9788673633220. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאסוי".
שיתוף בקרבת מקום

שיתוף מהיר (באנגלית: quick Share, בעבר nearby share) הוא תכונה שפותחה על ידי גוגל ומאז 2024, נעשה שיתוף פעולה עם סמסונג. שיתוף מהיר מאפשר העברת נתונים בין מכשירים באמצעות Bluetooth ו-Wi-Fi. הוא זמין באנדרואיד, ו- ChromeOS, כמו גם Windows של מיקרוסופט (ניתן להתקנה בנפרד) כדי לאפשר למשתמשים לשתף קבצים וקישורים בין מכשירים. הוא שוחרר לראשונה ב-4 באוגוסט 2020. אין לבלבל את Nearby Share עם תכונת "שיתוף בקרבת מקום" של מיקרוסופט בשם הדומה, שזמינה רק עבור מחשבים אישיים עם Windows 10 ואילך ומשתמשת בפרוטוקול הקנייני של מיקרוסופט. לפני שיתוף בקרבת מקום, גוגל השיקה את Android Beam ב-2011 אך הוא לא עבד טוב ולא השתמשו בו. Nearby Share שוחרר רשמית עבור מכשירים עם אנדרואיד מרשמלו (גרסה 6). התכונה עובדת בדומה ל־AirDrop של אפל, ומאפשרת למשתמשים לשתף קבצים עם מכשירים שקרובים למכשיר שלך. ביוני 2021 עם השקת ChromeOS 91, התכונה שוחררה למחשב. במהלך CES 2022, גוגל הכריזה על Nearby Share עבור Windows. ב-31 במרץ 2023 שוחררה גרסת הבטא של אפליקציית Nearby Share למחשבי Windows המאפשרים העברת קבצים בין פלטפורמות. בינואר 2024, גוגל וסמסונג הודיעו כי שם Nearby Share ישונה ל-Quick Share, זאת על ידי מיזוג תכונת ה-quick share של סמסונג שעשתה אותו הדבר. כדי לקבל קבצים באנדרואיד ובכרום OS יש להיכנס למרכז הבקרה ולהפעיל "שיתוף בקרבת מקום". ניתן לבחור אם רוצים רק ממכשירים שלך (דרך חשבון גוגל), אנשי קשר או כולם. כדי לשלוח קבצים לוחצים על שיתוף, nearby share ואז על איש הקשר שרוצים. כדי להשתמש דרך windows יש להתקין דרך האתר של גוגל. בעת שיתוף קובץ באמצעות Nearby Share, תוצג למשתמש רשימה של מכשירים זמינים לשיתוף איתם. בחירת מכשיר מהרשימה שולחת הנחיה לנמען המחייבת אותו לאשר את ההעברה. בעת שיתוף בין מכשירים המקושרים לאותו חשבון גוגל, אין צורך להעיר את המכשירים המקבלים או לאשר את שידור הקובץ. שיתוף בקרבת מקום מאפשר שיתוף של קבצים וקישורים, כגון תמונות, סרטונים, טקסט, מידע ליצירת קשר, הוראות הגעה, סרטוני יוטיוב ונתונים אחרים. ניתן להגדיר אותו לשתף תוכן במצב לא מקוון בלבד, ולהגביל אותו לפעולת Bluetooth בלבד. שיתוף בקרבת מקום זמין ב-Android 6 ומעלה, ChromeOS 91 ומעלה, ו-Windows 10 ומעלה. ב-Windows,‏ Nearby Share חייב להיות מותקן באופן ידני, בניגוד להטמעתו ב-Android וב-ChromeOS, שם הוא חלק ממערכת ההפעלה ואין צורך להתקין אותו בנפרד. מכשירי Windows חייבים להיות בעלי Bluetooth ו-Wi-Fi כדי להפעיל את Nearby Share. windows במכשירי ARM אינם נתמכים. AirDrop, פרוטוקול דומה עבור iOS הורדת nearby share למחשבי windows עידן בן טובים, גוגל וסמסונג מכריזות על מתחרה משותף ל-AirDrop של אפל, באתר גיקטיים, ‏9 בינואר 2024 The New Nearby Share App for Windows, Android (באנגלית) "The New Nearby Share Beta App for Windows". Android (באנגלית). נבדק ב-2023-04-09.
פאסולדה

פאסולדה (ביוונית: φασολάδα או φασουλάδα) הוא מרק מהמטבח היווני, הים תיכוני והמטבח הקפריסאי של שעועית לבנה יבשה, שמן זית וירקות. המרק נקרא לפעמים "האוכל הלאומי של היוונים". פאסולדה עשויה על ידי הרתחת שעועית עם עגבניות וירקות אחרים כגון גזר, בצל, פטרוזיליה, סלרי ועלי דפנה. לפעמים משתמשים ב"שעועית לימה" במקום שעועית לבנה. המתכונים משתנים במידה ניכרת, לרוב כוללים בשר כמו פסטירמה (בשר בקר מתובל מאוד, מיובש באוויר, שנמצא במטבחים של טורקיה, יוון, ארמניה, לבנון, מצריים ועוד) ושמן זית. מקבילי הפאסולדה הם ה-fagiolata של המטבח האיטלקי, פאסולה של המטבח הרומני, הפבדה של המטבח הספרדי ופייז'ואדה של המטבח הפורטוגזי והמטבח הברזילאי. מנה דומה במטבח הטורקי נקראת kuru fasulye והגרסה הערבית נקראת פסוליה ונמצאת במצרים, אתיופיה, עיראק, ירדן, לוב, ערב הסעודית, סודאן, סוריה ותימן. מדיה וקבצים בנושא פאסולדה בוויקישיתוף Λεξικό της κοινής Νεοελληνικής, 1998
איליאס קנצוריס

איליאס קנצוריס (ביוונית: Ηλίας Καντζούρης; נולד ב-11 באוגוסט 1973) הוא מאמן כדורסל יווני. קנצוריס החל את קריירת האימון שלו בשנת 2000, כעוזר מאמן באפולון פטרס היוונית. לאחר מכן שימש עוזר מאמן בניר איסט (אנ'), אריס סלוניקי, ספורטינג אתונה (אנ'), א.א.ק. אתונה ופאנליניוס. בעונת 2011/2012 שימש עוזר מאמן בז'לגיריס קובנה הליטאית מה-LKL והיורוליג, ובעונת 2013/2014 היה עוזר באוניקס קאזאן מהליגה המאוחדת של VTB וזכה עימה בגביע הרוסי בכדורסל ובסגנות היורוקאפ. בשנים 2014–2018 כיהן כעוזר מאמן בברוזה במברג מהבונדסליגה הגרמנית, ולאחר שהמאמן הראשי אנדראה טרינקיירי (שקנצוריס היה עוזרו גם בנבחרת יוון בכדורסל) פוטר ב-19 בפברואר שימש מאמן זמני עד למינויו של לוקה באנקי ב-3 במרץ. ב-2019 זכה כעוזרו של באנקי בא.א.ק. אתונה בגביע הבין-יבשתי בכדורסל. ב-28 בינואר 2020 מונה קנצוריס לראשונה למאמן ראשי, כשהחליף בהיראקליס מליגת העל היוונית את יואניס קאסטריטיס (אנ') שעזב להפועל תל אביב. ב-3 ביולי 2022, לאחר שתי עונות בקולוסוס רודוס, מונה למאמן א.א.ק. אתונה מהליגה היוונית וליגת האלופות בכדורסל. ב-11 במאי 2023 הוא נפרד מהמועדון, ב-22 במאי חתם בלימוז' מהליגת העל הצרפתית וליגת האלופות בכדורסל. ב-10 בינואר 2024 שוחרר מלימוז' וחתם בהפועל ירושלים מליגת העל בכדורסל וליגת האלופות. אף על פי שלא עמד בקריטריונים שקבע משרד הספורט, שכוללים אימון במשך ארבע עונות מלאות בליגה ראשונה במדינה ושלוש עונות מלאות בקבוצה ששיחקה ביורוקאפ או בליגת האלופות, קיבל קנצוריס החרגה עד לסוף עונת 2023/2024 מאיגוד הכדורסל הישראלי בשל "המצוקה הלא צפויה" שנגרמה לקבוצה לאחר עזיבת מאמנה הקודם אלכסנדר דז'יקיץ' בעקבות מלחמת חרבות ברזל. ב-20 במרץ פוטר מאימון הקבוצה לאחר שהודחה מליגת האלופות. פרופיל, באתר eurobasket.com תומר גבעתי, דומה אבל שונה: מה מצאה הפועל ירושלים באיליאס קאנצוריס?, באתר ישראל היום, 10 בינואר 2024 דני דניאלי, ‏עכשיו אני, כי ההוא הלך: חידת קאנצוריס, באתר ערוץ הספורט, 11 בינואר 2024 ברק חקלאי, אנדראה טרינקיירי פוטר מבאמברג, באתר ynet, 19 בפברואר 2018 לוקה באנצ'י מונה למאמן החדש של באמברג, באתר ONE‏, 3 במרץ 2018 AEK tabs Ilias Kantzouris as the new head coach, Eurohoops, ‏3 ביולי 2022 AEK parts ways with Kantzouris, Promitheas releases Christopoulos, Eurohoops, ‏11 במאי 2023 עמרי מנהיים, ‏רשמית: קאנצוריס מונה למאמן הפועל י-ם, באתר ערוץ הספורט, 10 בינואר 2024 אפרת עמורבן, "מצוקה לא צפויה": כך קיבל איליאס קאנצוריס אישור לאמן בישראל – למרות שהוא לא עומד בקריטריונים, באתר ynet, 10 בינואר 2024 משה ברדה, ‏רשמית: איליאס קאנצוריס פוטר מהפועל ירושלים, באתר ONE‏, 20 במרץ 2024
גמר ליגת האלופות 2024

גמר ליגת האלופות 2024 היה המשחק האחרון לעונת 2023/2024, העונה ה-69 של טורניר הכדורגל הבכיר באירופה שמאורגן על ידי אופ"א והעונה ה-32 מאז שונה שמה של התחרות מ"גביע אירופה לאלופות" לליגת האלופות. המשחק נערך באצטדיון ומבלי בלונדון, אנגליה ב-1 ביוני 2024. במשחק זכתה ריאל מדריד שגברה על בורוסיה דורטמונד בתוצאה 2–0 הכובשים היו דני קרבחאל בדקה 74 בנגיחה והגול השני היה של ויניסיוס אצטדיון ומבלי היה אמור במקור לארח את גמר 2023 עם זאת, בעקבות הדחייה וההעברה של גמר 2020 מאצטדיון אטאטורק לאצטדיון האור בליסבון, פורטוגל, בעקבות מגפת הקורונה שפרצה בשנה זו, לו"ז אירוח הגמרים נדחה בשנה. המנצחת בגמר, ריאל מדריד, התמודדה על תואר הסופר קאפ האירופי לשנת 2024 מול אטאלנטה שזכתה בליגה האירופית. כבמשחק ניצחה ריאל מדריד 2-0. מו כן היא תעפיל לגביע העולם למועדונים 2025. זה תהיה הפעם השלישית שגמר ליגת האלופות נערך באצטדיון ומבלי המחודש, לאחר שנערכו שם בעבר גם הגמרים של שנת 2011 ו-2013. ובסך הכל, זהו הגמר השמיני שמתקיים באצטדיון, כאשר חמשת המשחקים האחרים התקיימו באצטדיון ומבלי הישן, בשנים 1963, 1968, 1971, 1978 ו-1992. ב-22 בפברואר 2019 הושק הליך הגשת המועמדות עבור ערי אירופה לאירוח גמר ליגת האלופות 2022 ו-2023. כאשר לערים היה עד 22 במרץ 2019 להביע עניין, ועד 1 ביולי 2019 להגיש את הצעותיהן. ב-24 בספטמבר 2019 הוכרז על-ידי הוועד המנהל של אופ"א במהלך ישיבה שנערכה בליובליאנה שבסלובניה שגזפרום ארנה בסנקט פטרבורג, רוסיה. נבחר לארח את משחק גמר ליגת האלופות 2021, כאשר אליאנץ ארנה במינכן, גרמניה. יארח את גמר ליגת האלופות 2022 ואצטדיון ומבלי בלונדון שבאנגליה יארח את גמר 2023. ב-17 ביוני 2020 הודיעה אופ"א כי בשל מגפת הקורונה באירופה, כל מיקומי הגמרים יידחו בשנה, וכתוצאה מכך אליאנץ ארנה יארח את גמר ליגת האלופות 2023. עם זאת, בגלל התפרצות נוספת של מגפת הקורונה בטורקיה הגמר של שנת 2021 הועבר ברגע האחרון מאיסטנבול לפורטו, וב-16 ביולי 2021 הוחלט שאיסטנבול תארח את גמר 2023. ומינכן תארח במקום זאת את גמר 2025. ערך מורחב – עונת 2023/2024 בליגת האלופות עונת 2023/2024 בליגה האירופית גמר הליגה האירופית 2024 גמר הקונפרנס ליג 2024 אתר האינטרנט הרשמי של גמר ליגת האלופות 2024 (באנגלית) UEFA.com, UEFA competitions to resume in August | Inside UEFA, UEFA.com, ‏2020-06-17 (באנגלית) UEFA.com, 9 associations bidding to host 2021 club finals | Inside UEFA, UEFA.com, ‏2019-02-22 (באנגלית) UEFA.com, Venues appointed for club competition finals | Inside UEFA, UEFA.com, ‏2021-07-16 (באנגלית)
הדיוויזיה ה-30 (סוריה)

הדיוויזיה ה-30 (בערבית: 30 الحرس الجمهوري) היא דיוויזיה הכפופה למשמר הרפובליקה הסורי. הדיוויזיה ממוקמת בעיר השנייה בגודלה במדינה - חלב, ואמונה על ביטחון העיר והגנתה. בינואר 2017, כבשו כוחות הצבא הסורי מחדש את העיר חלב, לאחר שמרביתה נכבשה בידי ארגוני האופוזיציה ב-2013. פיקוד משמר הרפובליקה החליט לאחד את כל המיליציות החצי-צבאיות שפעלו בעיר והיו נאמנות למשטר מפלגת הבעת' הסורית, לדיוויזיה אחת שתהיה אחראית על הגנת חלב. כך הוקמה הדיוויזיה ה-30, שכללה בתוכה גם כוחות ותיקים של משמר הרפובליקה. מלכתחילה, הייתה הדיוויזיה מעין ארגון גג, שהמיליציות בתוכו היו עצמאיות ונהנו מחופש פעולה, אולם בהדרגה הוטמעו אנשי המיליציות בתוך הצבא הסורי, ועד 2022 כבר הפכה הדיוויזיה ה-30 לדיוויזיה סדירה מן המניין. ב-2022, סדר הכוחות של הדיוויזיה היה כדלהלן: בריגדת הסער ה-16 הבריגדה הממוכנת ה-18 בריגדת הקומנדו ה-102 הבריגדה הממוכנת ה-106 בריגדת הכוחות המיוחדים ה-123 בריגדת הכוחות המיוחדים ה-124 רגימנט הכוחות המיוחדים ה-93 רגימנט הכוחות המיוחדים ה-147 רגימנט ארטילריה לואא' זיאד עלי סלאח (ינואר 2017 – נובמבר 2017) עימאד מאליק עליא (נובמבר 2017 – אוקטובר 2022) לואא' סלאח עבדוללה (אוקטובר 2022 – הווה) "Syria's Troublesome Militias" "Can Assad's Demobilization, Demilitarization, and Rehabilitation Strategy Actually Consolidate Syria's Paramilitary Forces?" "The Lion and The Eagle: The Syrian Arab Army's Destruction and Rebirth" ערך זה הוא קצרמר בנושא סוריה ובנושא צבא. אתם מוזמנים לתרום לוויקיפדיה ולהרחיב אותו.
סלט שעועית

סלט שעועית (באנגלית: Bean salad) הוא סלט נפוץ המורכב משעועיות מבושלות שונות - בדרך כלל שעועית ירוקה, שעועית יבשה מסוגים שונים, "שעועית כליות" ו/או "שעועית לימה" ועוד. סלט השעועית מתובל בווינגרט חמוץ מתוק. מרכיבים שונים נוספים בסלט כוללים בצל, בצל ירוק, פלפל חריף ו/או ירקות מבושלים או חיים אחרים, כגון חמצה. ניתן להכין סלט שעועית גם כמנה כבושה, מה שהופך אותו לבחירה פופולרית לשימורים ביתיים. יש להשתמש בסלטים המוכנים בשיטה זו תוך שנה לניצולם באיכות הטובה ביותר. לתרבויות רבות ברחבי העולם יש גרסה משלהן לסלט שעועית. בללה הוא סלט מזרח תיכוני שמשתמש בדרך כלל בחמצה ובשעועית שחורה עם עגבניות, עשבי תיבול, פטרוזיליה ומיץ לימון. סלט השעועית הדרום אמריקאי כולל שעועית פורטו עם עגבניות, פטרוזיליה, רוטב לסלט משמן ומחומץ, שמוגש עם סטייק בגריל. המנה ידועה בארצות הברית כ"סלט שלוש השעועיות". המונח הגנרי "סלט שעועית" עשוי לכלול גם עמילן כמו שעורה, פסטה, אורז או קינואה. מאז המאה ה-19 לפחות, סלטים באמצעות שעועית מבושלת שימשו בדרך כלל לאכילה בחוץ בפארקים ובטיולים. המרכיבים העיקריים, השעועית, כבר בושלו והוויניגרט עוזר לשמר את המנה באופן זמני ללא קירור. אם הוא מוחזק במקרר, סלט שעועית יכול להחזיק מעמד לאכילה בין שלושה לחמישה ימים ויש לזרוק אותו כאשר נותר בחוץ יותר משעתיים. היעדר בשר או מוצרי חלב ברוב המתכונים מאפשר למנה זו להישמר זמן רב יותר מפריטי מזון אחרים הדורשים קירור עקבי ואחסון אטום. סלט פול מדמס מדיה וקבצים בנושא סלט שעועית בוויקישיתוף Green, O. (1909). One Thousand Salads. Putnam's homemaker series. G.P. Putnam's Sons. p. 131. נבדק ב-22 בדצמבר 2017. {{cite book}}: (עזרה) "What is Bean Salad?". WiseGeek. נבדק ב-27 באוקטובר 2018. {{cite web}}: (עזרה) Better Homes and Gardens Can It!. Better Homes and Gardens Cooking. Houghton Mifflin Harcourt. 2012. p. 163. ISBN 978-0-544-17842-7. נבדק ב-27 במאי 2017. {{cite book}}: (עזרה) "Pickled Three Bean Salad Recipe | Bean Salad Recipes - Ball® Fresh Preserving - Fresh Preserving". www.freshpreserving.com (באנגלית). אורכב מ-המקור ב-2019-07-06. נבדק ב-2018-10-28. "What is the shelf life of home canned goods? - Healthy Canning". Healthy Canning (באנגלית אמריקאית). נבדק ב-2018-10-28. "What Is Bean Salad? (with pictures)". wiseGEEK. נבדק ב-2018-10-28. "Now You Can Make Balela Salad At Home!". 12 Tomatoes (באנגלית אמריקאית). 2018-04-27. נבדק ב-2018-10-28. "Uruguayan Bean Salad". Genius Kitchen (באנגלית). נבדק ב-2018-10-28. Bilderback, L. (2009). The Complete Idiot's Guide to Sensational Salads. The Complete Idiot's Guide Series. Alpha Books. p. 148. ISBN 978-1-59257-825-2. נבדק ב-22 בדצמבר 2017. {{cite book}}: (עזרה) "Three-Bean Salad with Quinoa". Whole Foods Market (באנגלית). נבדק ב-2018-10-28. "The Maine Ingredient: Spice up a white people outing with mango-bean salad and bold brownies". Portland Press Herald. 28 ביוני 2017. נבדק ב-22 בדצמבר 2017. {{cite web}}: (עזרה) "How Long Does Bean Salad Last in the Fridge?". stilltasty.com (באנגלית). נבדק ב-2018-10-28.
הדיוויזיה המשוריינת ה-11 (סוריה)

הדיוויזיה המשוריינת ה-11 (בערבית: الفرقة المدرعة الحادية عشرة) של הצבא הסורי היא דיוויזיית שריון סורית אשר השתתפה במלחמת האזרחים הסורית. מראשיתה של מלחמת האזרחים בסוריה, השתתפה הדיוויזיה באופן פעיל בלחימה. הדיוויזיה לחמה בכוחות המורדים במחוז אידליב בין 2011–2012, ובין 2012–2015 השתתפה במצור על אבו אל-דוחור, שהסתיים בסופו של דבר הסתיים בתבוסה לצבא הסורי. ב-2016 השתתפה הדיוויזיה במתקפת נגד נואשת של הצבא הסורי בחמה. במהלך המתקפה נהרג מפקד הדיוויזיה עלי חאלוף, וכן מפקד הבריגדה ה-87 עלי שרף מכלוף. ב-2017 השתתפה הדיוויזיה במתקפת הנגד של הצבא במחוז חומס ובמחוז דיר א-זור. "Idlib: The Al-Nusra Front Launches an Offensive at Tal Salmo". "The Brigadier General Ali Khallouf, the former commander of Wadi al-Deif camp is killed in the battels of Hama's countryside". "SouthFront: Islamist rebels on the move towards Hama's provincial capital". The Lion and The Eagle: The Syrian Arab Army's Destruction and Rebirth" ערך זה הוא קצרמר בנושא סוריה ובנושא צבא. אתם מוזמנים לתרום לוויקיפדיה ולהרחיב אותו.